钦定古今图书集成/历象汇编/庶征典/第116卷 > 晋
## 钦定古今图书集成/历象汇编/庶征典/第116卷 > 晋

### 武帝泰始五年地震

按《晋书武帝本纪》，“泰始五年夏四月，地震。”　按《五行

泰始七年六月，地震。

按《晋书武帝本纪》。不载。　按《五行志》云云。

泰始八年，蜀地生毛。

按《晋书。武帝本纪》。不载　按《华阳国志》。八年三蜀地
生毛如白毫。三夕长七八寸。生数里。

### 咸宁二年地震

按《晋书武帝本纪》：“咸宁二年八月庚辰，河东平阳地
震。”

《咸宁》四年六月，地震。

按《晋书武帝本纪》：“四年六月丁未，阴平、广武地震，甲
子又震。”

### 太康二年二月淮南丹阳地震

按：《晋书武帝本纪》云云。

太康五年二月壬辰，地震。

按《晋书武帝本纪》云云。　按《五行志》。“五年正月朔壬
辰。京师地震。宣帝庙地陷。”〈按纪志月分互异〉

太康六年七月，巴西地震。

按：《晋书武帝本纪》云云。

太康七年，地震。

按：《晋书武帝本纪》：“七年七月，南安、犍为地震。八月，京
兆地震。”

太康八年，地陷地震。

按《晋书武帝本纪》：“八年春正月戊申，太庙殿啖。秋七
月，前殿地陷，深数丈，中有破船。郡国五地震。”

按：《五行志》：“八年五月壬子，建安地震。七月，阴平地震。
九月，丹阳地震。”

太康九年，地震。

按《晋书武帝本纪》，“九年春正月，江东四郡地震。夏四
月，江南郡国八地震。”　按《五行志》，“九年正月，会稽、丹
阳、吴兴地震。四月辛酉，长沙、南海等郡国八地震。七
月至于八月，地又四震，其三有声如雷。九月，临贺地
震，十二月又震。”

太康十年，地震。

按《晋书武帝本纪》。不载。　按《五行志》。“十年十二月己
亥，丹阳地震。”

### 太熙元年地震

按《晋书武帝本纪》，不载。　按《五行志》，太熙元年正月，
地震。武帝世始于贾充，终于杨骏，阿党昧利，窃朝权，
至于末年，所任转弊，故频年地震，过其序也，终丧天
下。

### 惠帝元康元年地震

按《晋书惠帝本纪》，“元康元年冬十二月辛酉，京师地
震。”　按《五行志》，“元康元年十二月辛酉，京都地震。”此
夏，贾后使楚王玮杀汝南王亮及太保卫瓘。此阴道
盛，阳道微故也。

元康四年，地陷裂，地震。

按《晋书惠帝本纪》，“四年六月，寿春地大震，死者二十
馀家。秋八月，上谷、居庸、上庸并地陷裂，水泉涌出，人
有死者。九月景辰，赦诸州之遭地灾者。”是岁，京师及
郡国八地震。　按《五行志》，“四年二月，上谷、上庸、辽东
地震。五月，蜀郡山移。淮南寿春洪水出，山崩地陷，坏
府城。八月，上谷地震，水出，杀百馀人。十月，京都地震。
十”一月，荥阳、襄城、汝阴、梁国、南阳地皆震。十二月，京
都又震。是时贾后乱朝，终至祸败之应也。汉邓太后
摄政时，郡国地震。李固以为：“地阴也，法当安静。今乃
越阴之职，专阳之政，故应以震。”此同事也。京房《易传》
曰：“小人剥庐，厥妖山崩。兹为阴乘阳，弱胜强。”又曰：“阴
背阳则地裂，父子分离，夷羌叛去。”

元康五年，地震。

按《晋书惠帝本纪》，“五年六月，金城地震。”　按《五行志》：
“五年五月丁丑，地震，六月，金城地震。”

元康六年正月丁丑，地震。

按：《晋书惠帝本纪》云云。

元康八年正月景辰，地震。

按：《晋书惠帝本纪》云云。

元康九年，“《贾谧斋屋》柱陷入地。”

按《晋书惠帝本纪》，不载。　按《五行志》，“九年六月夜暴
雷雨。贾谧斋屋柱陷入地，压谧床帐。此木沴土，土失
其性，不能载也。明年，谧诛焉。”

### 太安元年冬十月地震

按《晋书惠帝本纪》云云。　按《五行志》。太安元年十二
月。地震。时齐王冏专政之应。〈按纪志月日互异〉
太安二年，地震。

按《晋书惠帝本纪》云云。　按《五行志》。二年十二月景
辰。地震。是时长沙王乂专政之应也。

### 光熙元年地燃

按《晋书惠帝本纪》。不载。　按《五行志》。“光熙元年五月，
范阳国地燃可以爨。”此火沴土也。是时礼乐征伐，自
诸侯出。

====怀帝永嘉元年地陷====按《晋书怀帝本纪》：“永嘉元年夏五月，洛阳步广里地
陷，有二鹅出，色苍者冲天，白者不能飞。”

永嘉三年，地震地裂。

按《晋书怀帝本纪》，三年秋七月戊辰，当阳地裂三所，
各广二丈，长三百馀步。九月，荆、襄二州地震。　按《天
文志》：三年，填星久守南斗口，其年十一月地动。陈卓
以为是地动应也。　按《五行志》，三年十月，荆、襄二州
地震，时司马越专政。　又按志，三年七月戊辰，当阳
地裂，广三丈，长三百馀步。京房《易传》曰：“地坼裂者，臣
下分离”，不肯相从也。其后司马越、苟晞交恶，四方牧
伯莫不离散，王室遂亡。

永嘉四年，地震。

按：《晋书怀帝本纪》：“四年夏四月，兖州地震。五月，地震。”

按：《五行志》：“四年四月，兖州地震。五月，石勒寇汲郡。”

“执太守胡宠”，遂南济沔，是其应也。

### 愍帝建兴元年地震

按《晋书愍帝本纪》：“建兴元年十二月，河东地震。
建兴二年四月甲辰，地震。”

按：《晋书愍帝本纪》云云。

建兴三年，地震。

按《晋书愍帝本纪》，“三年六月丁卯，地震。”　按《五行志》，
“三年六月丁卯，长安又地震。是时主幼，权倾于下，四
方云扰，兵乱不息之应也。”

### 元帝太兴元年地震

按：《晋书元帝本纪》：“太兴元年夏四月乙酉，西平地震。”

按《五行志》：“太兴元年四月，西平地震，涌水出十二”

月，庐陵、豫章、武昌、西陵地震，涌水出，山崩。干宝以为
王敦陵上之应也。

太兴二年，地震。

按《晋书元帝本纪》，不载。　按《五行志》，“二年五月己丑，
祁山地震，山崩杀人。”是时相国南阳王保在祁山，称
晋王，不终之象也。

太兴三年，地震。

按《晋书元帝本纪》，“三年五月庚寅，地震。”　按《五行志》：
“三年四月庚寅，丹阳、吴郡、晋陵又地震。”

### 成帝咸和二年地震

按《晋书成帝本纪》：“咸和二年三月，益州地震。己未，豫
章地震。”　按《五行志》：“是年苏峻作乱。”

《咸和》九年，地震。

按：《晋书成帝本纪》：“九年三月丁酉，会稽地震。”

### 咸康 年地生毛

按《晋书成帝本纪》，不载。　按《五行志》，“咸康初，地生毛，
近白祥也。孙盛以为人劳之异也。”是后石季龙灭而
中原向化，将相皆甘心焉。于是方镇屡革，边戍仍迁，
皆拥带部曲，动有万数。其间征伐征赋，役无宁岁，天
下大劳扰，百姓疲怨。

咸康三年六月，地生毛。

按《晋书。成帝本纪》。不载。　按《五行志》云云。

### 穆帝永和元年地震

按《晋书穆帝本纪》，“永和元年六月癸亥，地震。”　按《五
行志》，“是时嗣主幼冲，母后称制，政在臣下，所以连年
地震。”

永和二年，地震。

按：《晋书穆帝本纪》：“二年冬十月，地震。”〈按志作十二月〉
永和三年，地震。

按：《晋书穆帝本纪》：“三年夏四月，地震。九月，地震。”〈按志作正

月丙辰

永和四年，地震。

按：《晋书穆帝本纪》：“四年冬十月己未，地震。”

永和五年，地震。

按《晋书穆帝本纪》：“五年春正月庚寅，地震。”　按《五行
志》，“是时石季龙僭即皇帝位，亦过其序也。”

永和九年，地震。

按《晋书穆帝本纪》，“九年秋七月丁酉，地震，有声如雷。”
永和十年，地震。

按：《晋书穆帝本纪》：“十年春正月丁卯，地震，有声如雷。”
永和十一年，地震。

按：《晋书穆帝本纪》：“十一年夏四月乙酉，地震。五月丁
未，地又震。”

### 升平二年地震

按：《晋书穆帝本纪》，“升平二年十一月辛酉，地震。”
“升平五年，哀帝即位，八月，地震。”

按《晋书哀帝本纪》。不载。　按《五行志》，“五年八月，凉州
地震。”

### 哀帝隆和元年地震

按：《晋书哀帝本纪》，隆和元年“夏四月下丑，凉州地震。”

按《五行志》：“隆和元年四月甲戌，地震。” 是时政在将。

《相人》主南面而已。

### 兴宁元年地震

按《晋书哀帝本纪》，兴宁元年夏四月甲戌，扬州地震，

《五行志》，“二年三月庚寅，江陵地震，是时桓温专政。”〈纪作

《二月志》作“三月” ，疑《志》有讹。

### 海西公太和元年地震

按《晋书海西公本纪》不载。　按《五行志》，“海西公太和
元年二月，凉州地震水涌。”是海西将废之应也。

### 简文帝咸安二年七月孝武帝立十月地震

按《晋书孝武帝本纪》。不载。　按《五行志》。“咸安二年十
月辛未，安成地震。是年帝崩。”

### 孝武帝宁康元年十月辛未地震

按《晋书。孝武帝本纪》。不载。　按《五行志》云云。

宁康二年，地震。

按《晋书孝武帝本纪》，“二年秋七月，凉州地震。”　按《五
行志》，“二年二月丁巳，地震。七月甲午，凉州地震，又山
崩。”是时嗣主幼冲，权在将相，阴盛之感。

### 太元元年地震

按《晋书孝武帝本纪》，“太元元年夏五月癸丑，地震。甲
寅，诏曰：‘顷者上天垂鉴，谴告屡彰，朕有惧焉，震惕于
心，思所以议狱缓死，赦过宥罪，庶回大变，与之更始’。”
于是大赦，增文武位各一等。

太元二年，地震，地生毛。

按《晋书孝武帝本纪》：“二年闰三月壬午，地震。五月丁
丑，地震。”　按《五行志》：“太元二年五月，京都地生毛。至
次年而氐贼次襄国，围彭城，向广陵征伐，仍出兵，连
年不解。”

太元十一年，地震。

按《晋书孝武帝本纪》，“十一年六月己卯，地震。”　按《五
行志》，“十一年六月己卯地震”，是后缘河诸将连岁兵
役，人劳之应也。

太元十四年，京师地生毛。

按《晋书孝武帝本纪》。不载。　按《五行志》。“十四年四月。
京都地生毛。”是时苻坚灭后。经略多事。人劳之应也。
太元十五年。地震。

按《晋书孝武帝本纪》：“十五年三月己酉朔，地震。八月
己丑，京师地震。冬十二月己未，地震。”

太元十七年，地震。

按《晋书孝武帝本纪》：“十七年六月癸卯，京师地震。十
二月己未地震。”　按《五行志》，“十七年四月地生毛。是
时群小弄权。天下侧目。”

太元十八年，地震。

按《晋书孝武帝本纪》：“十八年春正月癸卯朔，地震。二
月己未，又地震。”

### 安帝隆安四年地震生毛

按《晋书安帝本纪》，“隆安四年夏四月，地震。九月癸丑，
地震。”　按《五行志》，“隆安四年四月己未，地生毛，或白
或黑。”是时幼主冲昧，政在臣下。

### 元兴三年江陵地生毛

按《晋书安帝本纪》，不载。　按《五行志》，“元兴三年五月，
江陵地生毛。”是后江陵见袭，交战者数矣。

### 义熙二年地沸

按《晋书安帝本纪》，不载。　按《姚兴载记》，“义熙二年，华
山郡地涌沸，广袤百馀步，烧生物皆熟，历五月乃止。”
义熙三年三月，地生毛。

按《晋书。安帝本纪》。不载。　按《五行志》云云。

义熙四年，地震。

按《晋书安帝本纪》。不载。　按《五行志》，“四年正月壬子
夜，地震有声。十月癸亥，地震。”

义熙五年，地震。

按《晋书安帝本纪》。“五年春正月戊戌，寻阳地震。”　按
《五行志》：“五年正月戌夜，寻阳地震，有声如雷。”明年
卢循下。

义熙八年，地陷地震。

按：《晋书安帝本纪》：“八年三月甲寅，山阴地陷四尺。”〈尺志
作丈〉有声如雷。是岁，庐陵、南康地四震。　按《五行志》，八
年自正月至四月，南康、庐陵地四震。明年，王旅西讨
荆、益。

义熙十年，地震。

按《晋书安帝本纪》，“十年春三月戊寅，地震。”　按《五行
志》：“十年五月戊寅，西明门地穿，涌水出，毁门扇及限。”
此水沴土也。

按：《宋书符瑞志》：“十年五月，西明门地陷，水涌出，毁门
扇阈。西者，金乡之门，为水所毁。此金德将衰，水德方
兴之象也。”

义熙十三年，地生毛，岸崩。

按《晋书安帝本纪》不载。　按《五行志》，“十三年三月，地
生毛。七月，汉中城固水岸崩。明年，王旅西讨司马休
之。又明年，北扫河洛。”　又按《志》，“十三年七月，汉中城
固县水崖有声若雷，既而岸崩，出铜钟十有二枚。”